title: A Tanács határozata (1982. december 13.) az Atlanti-óceán északi körzetében élő lazac védelméről szóló egyezmény megkötéséről

text:
Fontos jogi nyilatkozat

|

31982D0886

Hivatalos Lap L 378 , 31/12/1982 o. 0024 - 0024 finn különkiadás fejezet 4 kötet 1 o. 0065  spanyol különkiadás fejezet 04 kötet 2 o. 0044  svéd különkiadás fejezet 4 kötet 1 o. 0065  portugál különkiadás fejezet 04 kötet 2 o. 0044

		A Tanács határozata(1982. december 13.)az Atlanti-óceán északi körzetében élő lazac védelméről szóló egyezmény megkötéséről(82/886/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 43. cikkére,tekintettel a Bizottság ajánlására,tekintettel az Európai Parlament véleményére [1],mivel a nemzetközi együttműködés alapvető fontosságú ahhoz, hogy az Atlanti-óceán északi körzetében élő lazacállományok védelmét, helyreállítását, gyarapítását és ésszerű kezelését biztosítsák;mivel a Közösség tárgyalásokat folytatott, amelynek során az 1982. január 18. és 22. között Reykjavíkban megrendezett diplomáciai konferencián elfogadták az Atlanti-óceán északi körzetében élő lazac védelméről szóló egyezményt;mivel ez az egyezmény figyelembe veszi az Egyesült Nemzetek Szervezetének harmadik tengerjogi konferenciáján megfogalmazott, az anadrom vándorló halállományokról szóló egyezménytervezet rendelkezéseit;mivel az egyezmény célszerű keretet nyújt a nemzetközi együttműködéshez, amely biztosítja az Atlanti-óceán északi körzetében élő lazacállományok védelmét, helyreállítását, gyarapítását és ésszerű kezelését;mivel az egyezmény kielégítő egyensúlyt teremt azon államok érdekei között, amelyek folyóiból a lazac származik, illetve amelyek halászati joghatósága alá tartoznak azok a területek, ahol lazacot halásznak,A KÖVETKEZŐKÉPPEN HATÁROZOTT:Egyetlen cikkAz Atlanti-óceán északi körzetében élő lazac védelméről szóló egyezményt az Európai Gazdasági Közösség nevében a Tanács jóváhagyja.Az egyezmény szövegét csatolták e határozathoz.Kelt Brüsszelben, 1982. december 13-án.a Tanács részérőlaz elnökN. A. Kofoed[1] HL C 238., 1982.9.13., 106. o.--------------------------------------------------


title: 2004/586/EK: A Tanács határozata (2004. július 19.) a csatlakozni szándékozó közép- és kelet-európai országok előcsatlakozási mezőgazdasági és vidékfejlesztési intézkedéseinek az előcsatlakozási időszakban történő közösségi támogatásáról szóló 1268/1999/EK rendelet alá tartozó források újraelosztásának általános megközelítéséről

text:
               4.8.2004

               HU

               Az Európai Unió Hivatalos Lapja

               L 257/6

      A TANÁCS HATÁROZATA

   (2004. július 19.)
   a csatlakozni szándékozó közép- és kelet-európai országok előcsatlakozási mezőgazdasági és vidékfejlesztési intézkedéseinek az előcsatlakozási időszakban történő közösségi támogatásáról szóló 1268/1999/EK rendelet alá tartozó források újraelosztásának általános megközelítéséről
   (2004/586/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a csatlakozni szándékozó közép- és kelet-európai országok előcsatlakozási mezőgazdasági és vidékfejlesztési intézkedéseinek az előcsatlakozási időszakban történő közösségi támogatásáról szóló, 1999. június 21-i 1268/1999/EK tanácsi rendeletre (1) és különösen annak 15. cikke második albekezdésére,
   tekintettel a Bizottság javaslatára,
   mivel:

               (1)

               A 2002. december 12-13-i Európai Tanács koppenhágai ülése jóváhagyta a tárgyalások eredményeit, amelynek eredményeképpen az 1268/1999/EK rendelet rendelkezéseinek előnyeit akkor élvező nyolc ország azóta csatlakozott a Közösséghez. A 2004. május 1-jei csatlakozásuk következményeként ezek az országok nem részesülnek többé a rendeletben megállapított támogatásban. Következésképpen, a 2004-től 2006-ig terjedő időszakban csak Bulgária és Románia élvezi továbbra is az említett rendeletben foglalt kötelezettségvállalások előnyeit.

               (2)

               A Bizottság által Bulgária és Románia számára javasolt tárgyalási menetrend jóváhagyásával, az Európai Tanács koppenhágai ülésén megegyezés született a Magyar Köztársaságnak és a Lengyel Köztársaságnak nyújtott gazdasági támogatásról szóló, 1989. december 18-i 3906/89/EGK tanácsi rendelet (2) értelmében létrehozott PHARE-program szerinti, az 1268/1999/EK tanácsi rendelet értelmében létrehozott Speciális Mezőgazdasági és Vidékfejlesztési Csatlakozási Program (SAPARD) szerinti, valamint az 1267/1999/EK tanácsi rendelet (3) értelmében létrehozott Előcsatlakozási Strukturális Politikák Eszköze (ISPA) szerinti juttatások e két ország közötti elosztásának 30:70 arányban történő meghatározásáról.

               (3)

               Ez az elosztási arány figyelembe veszi az 1268/1999/EK rendelet 15. cikke első bekezdésében említett, támogatás iránti szükségletet és az abszorpciós képességet, valamint az 1268/1999/EK rendelet 7. cikkének (3) bekezdésében meghatározott, az egyes csatlakozni szándékozó országoknak juttatandó pénzügyi források elosztási kritériumait.

               (4)

               A Tanács az 1268/1999/EK rendelet 15. cikke második albekezdésével összhangban elfogadja a SAPARD-eszköz rendelkezésre álló forrásainak a fennmaradó kedvezményezett országok, azaz Románia és Bulgária, közötti újraelosztásáról szóló általános megközelítést,

         ELFOGADTA EZT A HATÁROZATOT:
   Egyetlen cikk
   A 2004-től 2006-ig terjedő időszakra az 1268/1999/EK rendeletben foglalt kötelezettségvállalások alapján rendelkezésre álló források Románia és Bulgária közötti elosztásának arányát Románia számára 70 %-ban, Bulgária számára pedig 30 %-ban állapítják meg.

      Kelt Brüsszelben, 2004. július 19-én.

            a Tanács részéről

            az elnök

         C. VEERMAN

      (1)  HL L 161., 1999.6.26., 87. o. A legutóbb a 769/2004/EK rendelettel (HL L 123., 2004.4.27., 1. o.) módosított rendelet.

      (2)  HL L 375., 1989.12.23., 11. o. A legutóbb a 769/2004/EK rendelettel módosított rendelet.

      (3)  HL L 161., 1999.6.26., 73. o. A legutóbb a 769/2004/EK rendelettel módosított rendelet.


title: 2004/648/EK: A Tanács határozata (2004. szeptember 13.) a Horvátországgal létrehozott európai partnerség elveiről, prioritásairól és feltételeiről

text:
               22.9.2004

               HU

               Az Európai Unió Hivatalos Lapja

               L 297/19

      A TANÁCS HATÁROZATA

   (2004. szeptember 13.)
   a Horvátországgal létrehozott európai partnerség elveiről, prioritásairól és feltételeiről
   (2004/648/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a stabilizációs és társulási folyamat keretében európai partnerségek létrehozásáról szóló, 2004. március 22-i 533/2004/EK tanácsi rendeletre (1) különösen annak 2. cikkére,
   tekintettel a Bizottság javaslatára,
   mivel:

               (1)

               Az Európai Tanács 2003. június 19-20-i thesszaloniki-i ülésén jóváhagyta a „Thesszaloniki Cselekvési Program a Nyugat-Balkánért: az európai integráció útján” elnevezésű programot, amely az európai partnerségek kidolgozását a stabilizációs és társulási folyamat intenzívebbé tételének egyik eszközeként említi.

               (2)

               Az 533/2004/EK rendelet értelmében a Tanács a Bizottság javaslata alapján minősített többséggel határoz az európai partnerségekre irányadó elvekről, prioritásokról és feltételekről, valamint azok bármely későbbi kiigazításáról; a rendelet azt is megállapítja, hogy az európai partnerségek végrehajtásának ellenőrzése a stabilizációs és társulási folyamat keretében kialakított mechanizmusok – nevezetesen a stabilizációs és társulási folyamatról szóló éves jelentések – révén biztosított.

               (3)

               A Bizottság Horvátország tagfelvételi kérelméről szóló véleménye elemzi Horvátországnak az Európai Unióba történő további integrációja érdekében tett előkészületeit, és megjelöli a további feladatok elsődleges területeit.

               (4)

               Az Európai Unióba történő további integráció előkészítése érdekében Horvátország részletes ütemtervet dolgoz ki azon intézkedésekről, amelyeket e cél elérése érdekében megtenni szándékozik,

         A KÖVETKEZŐKÉPPEN HATÁROZOTT:
   1. cikk
   Az 533/2004/EK rendelet 1. cikkével összhangban a Horvátországgal létrehozott európai partnerség elveit, prioritásait és feltételeit az e határozat szerves részét képező melléklet határozza meg.
   2. cikk
   Az európai partnerség végrehajtását a stabilizációs és társulási folyamat keretében kialakított mechanizmusok révén kell ellenőrizni.
   3. cikk
   Ez a határozat az Európai Unió Hivatalos Lapjában való kihirdetését követő harmadik napon lép hatályba.

      Kelt Brüsszelben, 2004. szeptember 13-án.

            a Tanács részéről

            az elnök

         B. R. BOT

      (1)  HL L 86., 2004.3.24., 1. o.

      MELLÉKLET
      1.   BEVEZETÉS
      A Thesszaloniki Cselekvési Program a Nyugat-Balkánért meghatározza a stabilizációs és társulási folyamat intenzívebbé tételének módjait és eszközeit, többek között az európai partnerség bevezetése révén.
      A Bizottság Horvátország tagfelvételi kérelméről szóló véleménye alapján a Horvátországgal létrehozott európai partnerség célja, hogy az Európai Unióhoz egy összefüggő rendszer keretében való közeledésre irányuló erőfeszítések támogatása jegyében meghatározzák a cselekvési prioritásokat. A prioritásokat Horvátország sajátos igényeihez és felkészültségének adott szintjéhez kell igazítani, és szükség szerint naprakésszé tenni. Az európai partnerség a Horvátországnak nyújtandó pénzügyi támogatásokhoz is iránymutatásul szolgál.
      Az elvárások szerint Horvátországnak egy részletes ütemtervet kell kidolgoznia az európai partnerségi prioritások kezelésére. A tervben jelezni kell a Thesszaloniki Cselekvési Program végrehajtásának módozatait, továbbá a szervezett bűnözés, a korrupció elleni küzdelem és az integrált határellenőrzéssel kapcsolatos intézkedések 2003. november 28-i brüsszeli, az EU és a nyugat-balkáni országok fóruma keretében tartott igazságügyi- és belügyminiszteri találkozón előadott prioritásainak végrehajtását.
      2.   ALAPELVEK
      A stabilizációs és társulási folyamat keretet nyújt a nyugat-balkáni országok európai felzárkózására egészen eljövendő csatlakozásukig.
      A Horvátországra vonatkozóan megállapított fő prioritások Horvátországnak az Európai Tanács 1993-as koppenhágai ülésen meghatározott kritériumoknak való megfelelési képességéhez, valamint a stabilizációs és társulási folyamathoz – különösen a Tanács 1997. április 27-i és 1999. június 22-i következtetéseiben – megállapított feltételekhez, a 2000. november 24-i zágrábi csúcstalálkozó zárónyilatkozatának tartalmához, valamint a Thesszaloniki Cselekvési Programhoz kapcsolódnak.
      3.   PRIORITÁSOK
      A Bizottság Horvátország tagfelvételi kérelméről szóló véleménye alapján az európai partnerség megjelöli Horvátországnak az Európai Unióba történő integrálódása tekintetében a fő prioritást igénylő területeket. Az ezen európai partnerségben felsorolt prioritások kiválogatási alapja az volt, hogy reálisan elvárható-e Horvátországtól azoknak az elkövetkezendő években történő teljesítése, vagy az azokkal kapcsolatos jelentős előrehaladás. Meg kell különböztetni a rövid távú prioritásokat, amelyek teljesítése egy-két éven belül, illetve a középtávú prioritásokat, amelyek teljesítése három-négy éven belül várható.
      Emlékeztetni kell arra, hogy a jogszabályok közelítése tekintetében az uniós vívmányok nemzeti jogba történő átvétele önmagában nem elegendő; azok teljes végrehajtása szintén szükséges.
      3.1.   RÖVID TÁVÚ PRIORITÁSOK
      Politikai kritériumok
      Demokrácia és jogállamiság
      Az igazságszolgáltatási rendszer megerősítése
      Az igazságügyi reform megvalósítására az érdekelt testületekkel konzultálva átfogó stratégiát kell kidolgozni és végrehajtani, beleértve a szükséges új jogszabályok elfogadását és egy olyan szakmai előmeneteli rendszer felállítását, amely magában foglal egy nyitott, tisztességes és átlátható felvételi, értékelési és mobilitási rendszert is. A bírák és egyéb igazságügyi tisztviselők képzését biztosító intézmények számára megfelelő mértékű állami támogatás nyújtása révén javítani kell a bírói kar szakmai színvonalát, ami lehetővé teszi a bírák, az ügyészek és az igazgatási személyzet kiemelkedő színvonalú képzését. Megfelelő alap- és szakképzési rendszert kell kidolgozni. A bíróságok ügyhátralékából eredő problémákat kezelni kell. Intézkedéseket kell tenni a bírósági határozatok megfelelő és maradéktalan végrehajtása érdekében.
      A korrupció elleni küzdelem fokozása
      Intézkedéseket kell tenni a korrupció elleni küzdelmet elősegítő jogszabályi keretek végrehajtásának és érvényesítésének a biztosítására. Különösen meg kell erősíteni a Korrupció és a Szervezett Bűnözés Visszaszorításának Hivatala (USKOK) igazgatási és működési kapacitását. Tovább kell fejleszteni a korrupció megelőzését és a korrupció elleni küzdelmet szolgáló országos stratégiát, és biztosítani kell az illetékes minisztériumok és testületek közötti megkövetelt koordinációt az intézkedések végrehajtása tekintetében. A tisztviselők és választott képviselők számára magatartási és etikai szabályzatokat kell bevezetni. Konkrét intézkedések meghozatala által a korrupciót súlyos bűncselekményként kell tudatosítani.
      A közigazgatási rendszer működésének javítása
      A kezdeti lépések megtétele a célból, hogy a közigazgatási rendszert alkotó valamennyi szervezetben áttekinthető felvételi és szakmai előmeneteli eljárásokat alkalmazzanak, és javítsák a humánerőforrás-gazdálkodást, amely által biztosítani lehet a közigazgatás számonkérhetőségét, nyitottságát és átláthatóságát.
      AZ emberi jogok és a kisebbségek védelme
      A kisebbségi jogok tiszteletben tartásának javítása
      Biztosítani kell a nemzeti kisebbségekről szóló alkotmányos törvény végrehajtását. Különösen biztosítani kell a kisebbségek arányos képviseletét a törvényekben előírt módon a helyi és regionális önkormányzatokban, a közigazgatásban és a bíróságokon, valamint a közintézményekben. A választott képviselőkből álló kisebbségi tanácsok megfelelő működését a szükséges eszközök rendelkezésre bocsátásával kell biztosítani, beleértve azok működésének a megfelelő finanszírozását is. Új stratégiát kell végrehajtani a romák védelmének és integrálásának a céljából.
      A menekültek visszatelepülésének felgyorsítása
      A lakóingatlanok helyreállításával kapcsolatosan már benyújtott kérelmek feldolgozását 2004 áprilisáig be kell fejezni; 2005 áprilisáig be kell fejezni minden olyan ház újjáépítését, amelyekre vonatkozóan jóváhagyó határozatot hoztak; a helyreállítási igények benyújtási határidejének a 2004. április 1-tőlszeptember 30-ig terjedő időszakra történő ismételt kitűzését követően, a lehetséges kedvezményezettek részére megfelelő figyelemfelhívó kampányt kell folytatni. A házakat 2004 júniusáig ismételten birtokba kell bocsátani. A különleges állami gondoskodást igénylő területeken belül és kívül az elvesztett bérlői/birtoklási jogosultságokért járó kártalanítást rendező jogszabályokat végre kell hajtani. Biztosítani kell az illetékes hatóságok közötti együttműködést és koordinációt országos és helyi szinten egyaránt. Megfelelő szociális és gazdasági feltételeket kell teremteni a visszatelepülő menekülőket fogadó hangulat és a befogadó közösségek általi fogadtatás javítása érdekében A menekültek visszatelepülési folyamatának felgyorsítása céljából javítani kell a regionális együttműködést.
      A szabad véleménynyilvánítás biztosítása és a média demokratikus működésének biztosítása
      A médiajogszabályokat felül kell vizsgálni az Európa Tanács, a Bizottság és az EBESZ képviselőiből álló közös szakértői küldöttség által 2004 februárjában kidolgozott ajánlásokkal összhangban. Az átlátható, kiszámítható és hatékony szabályzói keretek megalkotása érdekében különösen fontos az elektronikus médiumokról szóló törvény felülvizsgálata (beleértve az Európai Tanács határokat átlépő televíziózásról szóló, már megerősített egyezményének a teljes körű végrehajtása által az uniós vívmányokkal történő fokozatos összehangolást); biztosítani kell az elektronikus média felügyeletét ellátó tanács politikai és pénzügyi függetlenségét; biztosítani kell, hogy a Horvát Rádió és Televízió, valamint hogy annak Program Tanácsa a horvát rádiózásról és televíziózásról szóló törvény felülvizsgálata során függetlenül és stabil szervezetként tevékenykedhessen; biztosítani kell, hogy a médiatörvény és a rágalmazásokkal kapcsolatos jogszabályok felülvizsgálata során figyelembe vegyék az európai normákat az emberi jogok védelméről szóló európai egyezmény 10. cikkének és az Emberi Jogok Európai Bíróságának esetjogának megfelelően.
      Az együttműködés javítása az ombudsmannal
      Az ombudsman ajánlásaiban tett megállapításokat és az éves jelentés tartalmát teljes körűen figyelembe kell venni.
      Regionális együttműködés
      Teljes körű együttműködés a volt Jugoszláviában elkövetett háborús bűncselekményeket vizsgáló Nemzetközi Törvényszékkel (ICTY)
      A regionális együttműködés elősegítése
      Végleges megoldásokat kell kidolgozni a függőben levő kétoldalú kérdések tekintetében, különösen a Szlovéniával, a Szerbiával és Montenegróval, valamint a Boszniával és Hercegovinával közös határok problémáinak rendezése ügyében, egyoldalú kezdeményezések megkísérlése nélkül. Az Adriai-tengeren egyoldalúan védettnek nyilvánított „ökológiai és halászati zóna” vonatkozásában felmerült megoldatlan kérdéseket rendezni kell. Biztosítani kell a regionális szabadkereskedelmi megállapodások végrehajtását. A szomszédos országokkal a szervezett bűnözés elleni küzdelem, a határellenőrzés és a visszafogadás területeit érintő megállapodásokat kell kötni és azokat végre kell hajtani. A dél-kelet európai regionális fő közlekedési hálózat fejlesztéséről szóló szándéknyilatkozat végrehajtását meg kell kezdeni és különösen együttműködési mechanizmusokat kell megállapítani, többek között egy irányítóbizottság és a Dél-kelet Európai Közlekedési Megfigyelő Állomás (SEETO) felállításával. Előrehaladást kell elérni a 2002. és 2003. évi athéni memorandumokban rögzített, a dél-kelet európai regionális energiapiacra vonatkozó kötelezettségvállalások teljesítése terén.
      A stabilizációs és társulási egyezmény megfelelő végrehajtásának biztosítása a regionális együttműködés területén
      Le kell zárni a Macedónia Volt Jugoszláv Köztársasággal folytatott regionális együttműködésről szóló kétoldalú egyezmény tárgyalásait.
      Gazdasági kritériumok
      Körültekintő, a stabilitást célul kitűző makrogazdasági politikát kell folytatni, beleértve a piaci alapú monetáris eszközök fejlesztését a monetáris politika hatékonyságának növelése céljából.
      A vállalkozások szerkezetátalakításának és privatizációjának felgyorsítása
      A függőben levő jogi szabályozás gyors elfogadásával a bizonytalan helyzetet meg kell szüntetni. A vállalkozások szerkezetátalakítását és a társadalmi tulajdonban álló vállalkozások privatizációját fel kell gyorsítani. A nagy állami vállalkozások szerkezetátalakításának és privatizációjának vagy felszámolásának az elősegítéséhez megfelelő stratégiát kell kidolgozni, különösen az előállító ipar, a mezőgazdaság, a közlekedés, az idegenforgalom és a közüzemi szolgáltatások területén. Az acéliparban az EU követelményeivel összhangban levő szerkezetátalakítási programot kell elfogadni, és meg kell kezdeni annak végrehajtását.
      A piacra lépés és a piacról való távozás korlátainak mérséklése
      A vállalkozások piacra lépésére és piacról való távozására vonatkozó szabályokat egyszerűsíteni kell. Különösen fontos a bejegyeztetési eljárások felgyorsítása és a csődeljárási szabályok végrehajtásának a javítása.
      Szükséges a földreform felgyorsítása, különösen a mezőgazdasági hasznosítású földterületek nyilvántartásba vétele és privatizációja, valamint egy korszerű és hatékony telekkönyvi és földnyilvántartási rendszer bevezetése által annak érdekében, hogy megszűnjenek a földterületek és a lakóingatlanok piaca fejlődésének jelenlegi korlátjai.
      Középtávú költségvetési politikát kell elfogadni, amely tükrözi a folyamatos költségvetési kiigazításokat és konszolidációt.
      Az államháztartás szerkezeti reformjának a folytatása, különösen a kiadások kezelése tekintetében. Átlátható és hatékony adósságkezelési kapacitást kell teremteni.
      Képesség a tagsággal járó kötelezettségek vállalására
      Belső piac és kereskedelem
      Áruk szabad mozgása
      A meglévő intézményi kereteket át kell alakítani annak érdekében, hogy megvalósuljon a szabályzói, az akkreditációs, a szabványosítási és a terméktanúsítási funkciók közötti szükséges szétválasztás. A régi megközelítés szerinti és az új megközelítés szerinti irányelvek átültetésével kapcsolatos munkát folytatni kell.
      Az EU területéről származó behozatalt sújtó, a mennyiségi korlátozásokkal azonos hatású visszamaradt intézkedéseket meg kell szüntetni.
      Megfelelő közigazgatási szerkezetet kell kialakítani, amely biztosítja a teljes élelmiszerláncban az élelmiszer-biztonság javításához szükséges átfogó megközelítést.
      Biztosítani kell egy hatékony és átlátható közbeszerzési rendszer működőképességét, és el kell fogadni az ehhez szükséges végrehajtási szabályokat.
      Szolgáltatások nyújtásának szabadsága
      Meg kell erősíteni a szabályozói és a közigazgatási kereteket a pénzügyi szolgáltatások felügyelete terén, különösen a biztosítási piacon, a befektetési szolgáltatások piacán és az értékpapír piacokon.
      Egy független felügyeleti hatóságot kell létrehozni a személyes adatvédelem területén.
      A tőke szabad mozgása
      A pénzmosás megakadályozását célzó jogszabályokat javítani kell, és egy pénzmosás megakadályozására alkalmas, hatékony rendszert kell létrehozni.
      Társasági jog
      Folytatni kell a jogszabályok összehangolását a szellemi, ipari és kereskedelmi tulajdonnak az EU által biztosított védelemhez hasonló védelmének biztosítása érdekében, és ezen jogok hatékony érvényesíthetősége érdekében meg kell erősíteni a közigazgatási kapacitásokat.
      Verseny
      Folytatni kell a jogszabályok összehangolását az uniós vívmányokkal, a versenykorlátozó magatartásokra és az állami támogatásokra vonatkozó jogszabályoknak érvényt kell szerezni, és el kell fogadni a vonatkozó végrehajtási rendeleteket. A Piaci Verseny Védelmének Hivatala közigazgatási kapacitását és függetlenségét mind az állami támogatások, mind a versenykorlátozó magatartások területén meg kell erősíteni, többek között a rendszeresen az EU rendelkezésére bocsátott éves jelentés, valamint az állami támogatási rendszerekről készített átfogó felmérés létrehozása segítségével.
      Adózás
      Meg kell kezdeni a hatályos adózási jogszabályok és a közigazgatási eljárás felülvizsgálatát az adózási jogszabályok hatékony érvényesítése céljából.
      Az adó- és vámhatóságok hatásköreit meg kell erősíteni, különösen a beszedési és ellenőrzési feladatkörökben; egy működőképes és megfelelő személyzettel rendelkező jövedéki adószolgálatot kell felállítani; egyszerűsíteni kell az adócsalások elleni eljárásokat a hatékonyság érdekében.
      Meg kell kezdeni a szükséges információtechnológiai rendszerek fejlesztését, amelyek lehetővé teszik az elektronikus adatok cseréjét az EU-val és a tagállamokkal.
      Vámunió
      Meg kell erősíteni a vámhivatalok közigazgatási és működési hatásköreit, tekintettel különösen a preferenciális származási szabályok ellenőrzésére, és folytatni kell a jogszabályok összehangolását az EU vámkódexével.
      Az ideiglenes megállapodással összhangban a vámügyi területen tovább kell fejleszteni a közigazgatási együttműködést.
      Külkapcsolatok
      Az EU kibővítésére figyelemmel, megfelelően kell végrehajtani a stabilizációs és társulási egyezmény/ideiglenes megállapodás kiigazításáról szóló jegyzőkönyvet.
      Ágazati politikák
      Mezőgazdaság
      Meg kell kezdeni egy megfelelő földterület, valamint állatazonosító rendszer bevezetését az uniós vívmányokkal összhangban. Meg kell erősíteni a mezőgazdasági statisztikai adatoknak az EU szabályaival és módszereivel összehangolt módon történő gyűjtését és feldolgozását.
      Az EU követelményeivel és a nemzetközi ellenőrzési szabványokkal összhangban stratégiát kell kidolgozni a mezőgazdasági alapok kezeléséért és ellenőrzéséért felelős hatékony és eredményes kifizető testületek létrehozására.
      Meg kell erősíteni a vidékfejlesztési stratégia és politika kidolgozásához, megtervezéséhez, megvalósításához, irányításához, figyelemmel kíséréséhez és kiértékeléséhez szükséges közigazgatási szervezetet.
      Folytatni kell az EU-vívmányokkal való összehangolást az állategészségügy és növényegészségügy területén, a vizsgálati intézkedéseket tovább kell fejleszteni, valamint a húsipari és tejipari üzemeket az EU higiéniai és közegészségügyi szabályainak megfelelően korszerűsíteni kell. Az élőállatok és állati termékek importálásával kapcsolatos szabályokat összhangba kell hozni a nemzetközi egészségügyi és növényegészségügyi kötelezettségekkel és az EU vívmányokkal.
      Halászat
      Meg kell kezdeni megfelelő közigazgatási és vizsgálati szervezetek kiépítését a halászati politika végrehajtására. Horvátországnak a joghatósága Adriai-tengerre való kiterjesztéséről szóló, 2003 októberében tett egyoldalú nyilatkozatát követően a Bizottsággal és az érintett szomszédos országokkal, különösen Szlovéniával és Olaszországgal közösen, értékelnie kell a térségben végzett halászati tevékenységek következményeit annak érdekében, hogy megfelelő megoldásokat találjanak– a Földközi-tengeri halászat fenntartható fejlődéséről szóló velencei konferencia következtetéseinek keretein belül – a közösségi halászati tevékenységek folytonosságának a biztosítása érdekében.
      Közlekedés
      Folytatni kell a jogszabályok összehangolását és a közigazgatási kapacitás megerősítését a légi közlekedési ágazatban.
      Statisztika
      Meg kell erősíteni a Horvát Statisztikai Hivatal közigazgatási kapacitását és javítani kell a hivatalos statisztikáik elkészítésében érintett egyéb felekkel az együttműködést Horvátországban. A Bizottság számára új javaslatot kell benyújtani az EU követelményeivel összhangban a statisztikai régiók kijelöléséről.
      Távközlés és információtechnológia
      Meg kell erősíteni a nemzeti szabályozó hatóságok kapacitását a távközlési és postai szolgáltatások területén és biztosítani kell azok függetlenségét.
      Környezetvédelem
      Horizontális jogszabályrendszert kell kidolgozni, beleértve a környezetvédelmi hatásvizsgálatot és a nyilvánosság részvételét is.
      Meg kell erősíteni a közigazgatási erőforrásokat a tervezés elősegítése céljából országos és regionális szinteken, beleértve a pénzügyi stratégiák elkészítését.
      Meg kell erősíteni az országos és regionális hatáskörű vizsgálati szervek kapacitását és lehetővé kell tenni számukra a környezetvédelmi jogszabályok kikényszerítését.
      Hulladékgazdálkodási tervet kell elfogadni és meg kell kezdeni annak végrehajtását.
      Pénzügyi ellenőrzés
      Egy állami pénzügyi belsőellenőrzési rendszert kell létrehozni. Megfelelő személyzet, képzés és felszerelések biztosításával állami belsőellenőrzési feladatköröket – ideértve egy független belső ellenőrzési feladatok ellátását végző egységet is – kell létrehozni vagy meg kell azokat erősíteni.
      Hatékony eljárásokat kell kidolgozni a Közösségek pénzügyi érdekeit sértő szabálytalanságok felderítéséhez, kezeléséhez, valamint pénzügyi, közigazgatási és igazságügyi következményeinek megállapításához.
      Bel- és igazságügyi együttműködés
      Határellenőrzés
      Meg kell erősíteni a határellenőrzést, különösen a tengeri határok felügyeletét; integrált határellenőrzési stratégiát kell elfogadni és végrehajtani; a műszaki berendezésekbe és infrastruktúrába történő befektetéseket növelni kell; javítani kell a határőrök szakmai képzését.
      Az összes érintett hivatallal összehangolva végre kell hajtani az EU – Nyugat-balkáni Országok Fórum keretein belül 2003. november 28-i igazságügyi és belügyminiszteri tanácskozáson bemutatott és a kormány által elfogadott intézkedéseket.
      Szervezett bűnözés, kábítószerek, korrupció és terrorizmus
      Végre kell hajtani az EU – Nyugat-balkáni Országok Fórum keretein belül 2003. november 28-i igazságügyi és belügyminiszteri tanácskozáson bemutatott és a kormány által elfogadott, cselekvés-központú intézkedéseket.
      Javítani kell a jogérvényesítő és az igazságügyi szervek közötti együttműködést, különösen a gazdasági bűncselekményekkel, a szervezett bűnözéssel, a csalásokkal, a pénzmosással és a korrupcióval kapcsolatosan; meg kell erősíteni a kábítószer-kereskedelem elleni küzdelmet a kábítószer megelőzést és a kábítószer iránti kereslet csökkentését; erősíteni kell az USKOK közigazgatási kapacitását.
      Folytatni kell az Europol-lal kötendő együttműködési megállapodás előkészítését.
      Fokozni kell a részvételt a nemzetközi együttműködésben és biztosítani kell a terrorizmussal kapcsolatos nemzetközi egyezmények teljes körű végrehajtását; javítani kell az együttműködést és az információcserét a rendőrség és a titkosszolgálatok között az államon belül és más államokkal egyaránt; meg kell erősíteni a terrorcselekmények finanszírozásának és előkészítésének megelőzését.
      Migráció és menedékjog
      Végre kell hajtani az új menedékjogi jogszabályokat, ideértve az átmeneti fogadóállomások létesítésével kapcsolatos rendelkezéseket is.
      3.2.   KÖZÉPTÁVÚ PRIORITÁSOK
      Politikai kritériumok
      Demokrácia és jogállamiság
      Az igazságügyi rendszer további megerősítése szükséges
      Folytatni kell az igazságügyi reform végrehajtását, és további intézkedéseket kell tenni a bíróságok ügyhátralékának csökkentésére; racionalizálni kell a bírósági szervezetet, beleértve korszerű információtechnológiai rendszerek fejlesztését és megfelelő létszámú igazgatási személyzet foglalkoztatását; biztosítani kell a bírósági határozatok rendszeres és hatékony végrehajtását; biztosítani kell az igazságszolgáltatáshoz és a költségmentességhez való hozzáférést, és ehhez megfelelő költségvetési forrásokat kell rendelkezésre bocsátani; elő kell segíteni az EU jogszabályok terén történő képzést.
      A korrupció és a szervezett bűnözés elleni küzdelem további javítása
      Elő kell mozdítani a korrupció elleni további küzdelmet, és a vonatkozó jogszabályok végrehajtását. Különösen fontos korrupcióellenes szakértői csoportok létesítése az érintett szakszolgálatokon belül, és azok számára megfelelő képzés nyújtása és megfelelő erőforrások biztosítása. Biztosítani kell, hogy a nemzetközi jogi eszközök előírásai teljesülnek a megfelelő jogalkotási és közigazgatási intézkedések megtétele által. Meg kell könnyíteni a szervezett bűnözés elleni küzdelemben érintett állami testületekbe történő, EU-tagállamok által kirendelt összekötő tisztek kihelyezését. Minden hat hónapban jelentést kell benyújtani az EU részére a határokon átnyúló szervezett bűnözésről szóló ENSZ-egyezmény (Palermo-egyezmény) értelmében vett, a szervezett bűnözéshez kapcsolódó tevékenységek elleni igazságügyi fellépés során elért kézzelfogható eredményekről.
      A közigazgatási rendszer működésének további javítása
      Folytatni kell az EU vívmányokkal közvetlen kapcsolatban álló intézmények kiépítését és általánosságban a közigazgatás hatékonyságának javítását célzó reformokat kell bevezetni. A központosítási eljárást be kell fejezni.
      Emberi jogok és a kisebbségek védelme
      Biztosítani kell a kisebbségi jogok folytatólagos tiszteletben tartását
      Folytatni kell a romák helyzetének javítását a megfelelő stratégia végrehajtásával, beleértve a szükséges pénzügyi támogatások nyújtását mind országos, mind regionális szinteken, a foglalkoztatási lehetőségek serkentése céljából a hátrányos megkülönböztetés elleni intézkedéseket, az oktatás hozzáférhetővé tételének és a lakhatás feltételeinek javítását.
      Be kell fejezni a menekültek visszatelepülési folyamatát a vonatkozó jogszabályok megfelelő és időben történő alkalmazásával. Elő kell segíteni a visszatelepülő menekültek gazdasági és szociális újraintegrálódását az érintett területeken megvalósított regionális fejlesztési programok segítségével.
      Regionális együttműködés
      Szükséges a regionális együttműködés további javítása
      A dél-kelet európai regionális energiapiaccal kapcsolatos athéni folyamat tekintetében elő kell készíteni az integrált regionális energiapiac létrehozását.
      Gazdasági kritériumok
      Szükséges a magánvállalkozásokat érintő feltételek további javítása
      Lényeges mértékű előrehaladást kell elérni a privatizáció folyamatában és folyamatosan kell törekedni a magánvállalkozások létrehozására és fejlesztésére vonatkozó feltételek javítására. Lényeges mértékű előrehaladást kell elérni a nagyvállalkozások szerkezetátalakításában.
      Be kell fejezni a földreform végrehajtását, különös tekintettel a mezőgazdasági földterületek nyilvántartásba vételére és privatizációjára.
      Folytatni kell a munkaerő-piaci reformot
      Folyamatosan kell törekedni a munkaerőpiac válaszadó-képességének fokozására és a munkaerő aktív részvételének növelésére.
      A fenntartható középtávú költségvetési keret végrehajtását folytatni kell a GDP arányához viszonyított állami kiadások folyamatos csökkentésével. Az állami kiadások rendszerében forrásokat kell felszabadítani, elsőbbséget biztosítva az EU vívmányokkal kapcsolatos kiadások részére, ideértve az egészségügyi és nyugdíjellátó rendszerek átalakítását is. Folyamatosan csökkenteni kell a nagy és veszteségképző vállalkozások részére nyújtott támogatásokat. Ennek alapján csökkenteni kell az államháztartási hiány mértékét és az állami szektor adósságterheit.
      Képesség a tagsággal járó kötelezettségek teljesítésére
      Belső piac és kereskedelem
      Áruk szabad mozgása
      Jelentős mértékű haladást kell elérni a régi és az új megközelítés szerinti irányelvek átültetésében, valamint az EU szabványok elfogadásában.
      A horvát élelmiszerekre vonatkozó jogszabályokat folyamatosan össze kell hangolni, és erősíteni kell a szükséges végrehajtási szervezeteket.
      Minden lényeges közigazgatási szervezetben közbeszerzési rendszert kell megvalósítani, és jelentős mértékű haladást kell elérni az EU vívmányokkal való összehangolásban.
      Személyek szabad mozgása
      Folytatni kell a szakmai képesítések és oklevelek kölcsönös elismerése terén az összehangolást, beleértve az oktatással és képzéssel kapcsolatos rendelkezéseket is, és tovább kell fejleszteni a szükséges közigazgatási szerkezetet.
      Mindenfajta hátrányos megkülönböztetést fel kell számolni az EU migráns munkavállalókkal és az EU polgáraival szemben; a szociális biztonsági rendszerek összehangolása céljából meg kell erősíteni a közigazgatási szerkezetet.
      Szolgáltatások nyújtásának szabadsága
      Az EU tagállamaiból származó természetes vagy jogi személyek által a határokon keresztül nyújtott szolgáltatásokra vonatkozó, fennmaradt korlátozásokat fel kell számolni.
      Folytatni kell az összehangolást az adatvédelmi jogszabályokkal; a felügyeleti hatóság függetlenségét meg kell erősíteni és biztosítani kell.
      A tőke szabad mozgása
      Meg kell szüntetni a tőke szabad mozgására vonatkozó, fennmaradt akadályokat; a fizetési rendszerekkel kapcsolatos jogszabályokat folyamatosan össze kell hangolni és azok hatékony végrehajtását biztosítani kell.
      A pénzügyi hírszerző egység közigazgatási kapacitását meg kell erősíteni, és javítani kell az együttműködést a pénzmosás elleni küzdelemben érintett egyéb intézményekkel.
      Társasági jog
      A szellemi és ipari tulajdon tekintetében teljes körű összehangolást kell végrehajtani, és meg kell erősíteni a végrehajtást a szerzői jogi kalózkodás és hamisítás elleni küzdelemben.
      Verseny
      Meg kell erősíteni a versenykorlátozó magatartások és az állami támogatás elleni hatóságot, és létre kell hozni egy hiteles végrehajtási nyilvántartást. Az állami támogatások átláthatóságát jelentős mértékben növelni kell. A közigazgatás és az igazságszolgáltatás minden szintjén képzéseket kell szervezni a versenyjogról és a verseny politikáról.
      Adózás
      Folytatni kell az összehangolást az adózási EU vívmányokkal a HÉA és a jövedéki adó tekintetében, különös figyelemmel a HÉA területi alkalmazásának a vámszabad területekre való kiterjesztésére és a hatályos nulla adókulcsú HÉA és az adásvételi adó eltörlésére.
      A társasági adózás területén érvényes magatartási szabályokban előírt alapelveket kell alkalmazni, és biztosítani kell, hogy az új adók összhangban álljanak ezekkel az alapelvekkel.
      Erősíteni kell az adóigazgatást – beleértve az információtechnológia területét is –, és biztosítani kell az EU szabványok elérését és az informatikai rendszerek közötti kölcsönös átjárhatóságot. Etikai szabályzatot kell kidolgozni és alkalmazni.
      Vámunió
      A vámhivatalok közigazgatási és működési kapacitását meg kell erősíteni és össze kell vonni. A személyzet tagjainak képzését ki kell terjeszteni az információtechnológiai eszközök használatára, amelyek kialakításának és használatának összeegyeztethetőnek kell lennie az EU rendszereivel az átjárhatóság biztosítására. Etikai szabályzatot kell kidolgozni és alkalmazni a vámhivatalok részére. Fokozni kell az ellenőrzéseket, a kockázatértékelést és a szelektivitást.
      Összehangolást kell megvalósítani a vámszabad területek, a tranzit területek, a díjak, a vámplafonok és az Általános Preferenciális Rendszer tekintetében.
      Ágazati politikák
      Mezőgazdaság
      A piac- és vidékfejlesztéshez szükséges közigazgatási szerkezetet meg kell erősíteni; az EU követelményekkel összhangban szőlőnyilvántartási rendszert kell létrehozni. Folytatni kell egy teljes mértékben működőképes közigazgatási és ellenőrzési rendszer, valamint egy kifizető intézmény felállításának az előkészületeit az EU vívmányokkal összhangban.
      Folytatni és lényegesen javítani kell az összehangolást az EU vívmányokkal az állat-egészségügyi és növény-egészségügyi területeken, beleértve az állatazonosító rendszert, az állati hulladékok kezelését, a húsipari és tejipari üzemek korszerűsítését, az állati betegségek kezelésének a szabályozásával és a növényvédelemmel kapcsolatos programokat; az ellenőrzési módszereket jelentős mértékben kell fejleszteni.
      Halászat
      Folytatni kell a megfelelő közigazgatási kapacitások és berendezések létesítését a halászati politika hatékony végrehajtásának biztosítása céljából, beleértve az erőforrásokkal való gazdálkodást, a halászati tevékenységek felügyeletét és ellenőrzését, a piacpolitikát, a strukturális programokat, a halászhajók lajstromozását és a flottakapacitás kezelését a rendelkezésre álló halmennyiségnek megfelelően.
      Közlekedés
      Folytatni kell az összehangolást az EU vívmányokkal és megfelelő közigazgatási kapacitást kell biztosítani a közúti fuvarozás (szociális, műszaki és adózási rendelkezések), a vasúti fuvarozás (különösen együttműködtethetőségi előírások és a kapacitások független elosztásával kapcsolatos rendelkezések), valamint a tengeri fuvarozás (különösen a hajózás biztonsága tekintetében) területén. Teljes körű összehangolást kell megvalósítani az EU vívmányokkal a légi közlekedésben a Horvátországnak az EU közös légi közlekedési piacán való részvételéről szóló megállapodás keretein belül.
      Gazdasági és monetáris unió
      Folytatni kell a központi bank működéséről szóló jogszabályok összehangolását. Javítani kell a monetáris politikákat a piacorientált monetáris eszközök használatának és hatékonyságának a bővítése céljából.
      Szociálpolitika és foglalkoztatás
      Folytatni kell az összehangolást az EU vívmányokkal a foglalkozás-egészségügy és -biztonság, a munkajog, a férfiak és nők közötti egyenlő bánásmód, valamint a hátrányos megkülönböztetéssel szembeni fellépés tekintetében; a vonatkozó közigazgatási, valamint a szociális biztonság összehangolásáért felelős közigazgatási szerkezeteket meg kell erősíteni.
      Minden érintett félre kiterjedő, átfogó foglalkoztatási stratégiát kell kidolgozni és végrehajtani az Európai Foglalkoztatási Stratégiában való későbbi részvétel szem előtt tartásával, elemzések elkészítéséhez, a végrehajtáshoz és a kiértékeléshez szükséges erőforrások biztosításával.
      A szociális partnerek kapacitásának továbbfejlesztéséhez, különösen a kétoldalú szociális párbeszéd folytatásához, szükséges az EU vívmányok alkalmazása.
      Folytatni kell az összehangolást az EU vívmányokkal a közegészségügyi jogszabályok tekintetében és növelni kell az egészségügyi ellátás terén a befektetéseket.
      Energia
      Folytatni kell az összehangolást az EU vívmányokkal a belső energiapiacon (villamos energia és gáz), fokozni kell az energiahasznosítás hatékonyságát, elő kell mozdítani a megújítható energiaforrások használatát, az ellátás folyamatosságának biztosítása érdekében fel kell tölteni az olajkészleteket, biztosítani kell az atomenergia biztonságos hasznosítását és a sugárzásvédelmet; ezeken a területeken a közigazgatási kapacitásokat meg kell erősíteni.
      Kis- és középvállalkozások
      A Kisvállalkozások Európai Chartája rendelkezéseinek végrehajtását folytatni kell. A cégbejegyzési eljárásokat tovább kell egyszerűsíteni.
      Tudomány és kutatás
      A kutatás és technológia területén erősíteni kell a fejlesztési kapacitásokat a Közösség keretprogramjaiban való sikeres részvétel biztosítása céljából.
      Oktatás és képzés
      Megfelelő ráfordításokkal korszerű oktatási és szakképzési rendszert kell felállítani.
      Távközlés és információtechnológia
      El kell fogadni a szükséges elsődleges és másodlagos jogszabályokat a szabályozói keretek létrehozásához, és az érintett területeken be kell vezetni a gazdasági versenyt. Összefüggő stratégiát kell elfogadni a tudásalapú gazdaság előmozdítása céljából.
      Regionális politika és a strukturális eszközök összehangolása
      Biztosítani kell a hatáskörök egyértelmű elosztását és a minisztériumok közötti hatékony együttműködést a regionális fejlesztés területén megvalósuló, átfogó stratégia kidolgozása céljából. Lényeges az érintett felek közötti szoros együttműködést biztosító partnerkapcsolatok létesítése országos és regionális szinten egyaránt.
      Biztosítani kell, hogy a kijelölt irányító és kifizető hatóságok progresszív módon építsék fel a kapacitásaikat; regionális fejlesztési terveket kell kidolgozni és végrehajtani; a pénzgazdálkodási és pénzügyi ellenőrzési eljárásokat javítani kell; megfelelő monitoring és értékelési rendszereket kell kiépíteni.
      Környezetvédelem
      Érvényesíteni kell a környezetvédelmi követelményeket egyéb ágazati politikák meghatározásába és végrehajtásába a fenntartható fejlődés szempontjainak a figyelembe vételével; horizontális jogszabályi szerkezetet kell megvalósítani.
      Folytatni kell az EU vívmányok átültetését, különös tekintettel a hulladékgazdálkodásra, a víz- és levegőminőségre, a természetvédelemre, valamint az integrált szennyezésmegelőzésre és -csökkentésre. Az összehangolás becsült költségei alapján környezetvédelmi befektetési stratégiát kell kidolgozni. A környezetvédelmi infrastruktúra fejlesztésére használt befektetések mértékét növelni kell, különös tekintettel a szennyvíz-gyűjtésre és -kezelésre, az ivóvíz ellátásra és a hulladékgazdálkodásra.
      Fogyasztó- és egészségvédelem
      Folytatni kell az összehangolást az EU vívmányokkal a biztonsági intézkedések tekintetében, és meg kell erősíteni a hatékony piacfelügyelet megvalósításához szükséges közigazgatási kapacitásokat.
      Pénzügyi ellenőrzés
      Összefüggő jogszabályi keretet és hatékony mechanizmusokat kell kidolgozni a közbevételek és -kiadások figyelemmel kísérése, szabályozása és ellenőrzése céljából.
      A Közösség pénzügyi érdekeit sértő szabálytalanságokkal kapcsolatban hatékony mechanizmusokat kell kidolgozni a Bizottság tájékoztatására, és meg kell állapítani a szükséges összehangolási módszereket.
      Bel és igazságügyi együttműködés
      Határellenőrzés
      Meg kell erősíteni a határellenőrzéseket, nemzeti adatbázisokat és nyilvántartásokat kell létrehozni, és biztosítani kell az illetékes szolgálatok közötti együttműködést.
      Szervezett bűnözés és korrupció
      A rendőrségi berendezéseket és infrastruktúrát javítani kell, beleértve egy számítógépes nyomozási rendszer létrehozását is; erősíteni kell a rendőrség és egyéb jogérvényesítő szervek közötti együttműködést; meg kell erősíteni a kábítószer-kereskedelem, a szervezett bűnözés, a gazdasági bűncselekmények (beleértve a pénzmosást és a pénzhamisítást is), a csalás és a korrupció elleni küzdelmet; biztosítani kell a vonatkozó nemzeti jogszabályok összehangolását ezeken a területeken az EU vívmányokkal.
      4.   PROGRAMOZÁS
      A stabilizációs és társulási folyamat részeként a nyugat-balkáni országok számára nyújtandó közösségi támogatásokat a megfelelő pénzügyi eszközök útján, különösen az Albániának, Bosznia és Hercegovinának, Horvátországnak, a Jugoszláv Szövetségi Köztársaságnak és Macedónia Volt Jugoszláv Köztársaságnak nyújtandó támogatásról szóló, 2000. december 5-i 2666/2000/EK tanácsi rendelettel (1) kell megadni; ennek megfelelően e határozatnak nincs pénzügyi vonatkozása. Ezen túlmenően Horvátország részesedni fog a több országra irányuló és a horizontális programok finanszírozásából. A Bizottság együttműködik az Európai Beruházási Bankkal és a nemzetközi pénzügyi szervezetekkel, különösen az Európai Újjáépítési és Fejlesztési Bankkal és a Világbankkal stabilizációs és társulási folyamathoz kapcsolódó projektek közös finanszírozásának elősegítése érdekében.
      5.   FELTÉTELRENDSZER
      A stabilizációs és társulási folyamat részeként a nyugat-balkáni országok számára nyújtandó közösségi támogatás a koppenhágai politikai kritériumoknak való megfelelésben – különösen az ezen európai partnerség egyes prioritásainak való megfelelésben – elért további előrelépés függvénye. Ezen általános feltételek tiszteletben tartásának elmulasztása esetén a Tanács a 2666/2000/EK rendelet 5. cikke alapján megteheti a megfelelő intézkedéseket.
      A közösségi támogatás ugyancsak függ a Tanács 1997. április 29-i következtetéseiben meghatározott feltételektől, különösen a demokratikus, gazdasági és intézményi reformoknak a kedvezményezettek általi lefolytatásától az ebben az európai partnerségben megállapított prioritások figyelembevételével.
      6.   MONITORING
      Ezen európai partnerség figyelemmel kísérése a stabilizációs és társulási folyamat keretében kialakított mechanizmusok – nevezetesen a stabilizációs és társulási folyamatról szóló éves jelentés – révén biztosított.

         (1)  HL L 306., 2000.12.7., 1. o. A 2415/2001/EK rendelettel (HL L 327., 2001.12.12., 3. o.) módosított rendelet.


title: 2004/652/EK, Euratom: A Tanács határozata (2004. szeptember 13.) az Európai Közösségek Bizottsága új tagjának kinevezéséről

text:
               23.9.2004

               HU

               Az Európai Unió Hivatalos Lapja

               L 298/24

      A TANÁCS HATÁROZATA

   (2004. szeptember 13.)
   az Európai Közösségek Bizottsága új tagjának kinevezéséről
   (2004/652/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 215. cikke (2) bekezdésére,
   tekintettel az Európai Atomenergia-közösséget létrehozó szerződésre és különösen annak 128. cikke (2) bekezdésére,
   mivel:

         A KÖVETKEZŐKÉPPEN HATÁROZOTT:
   1. cikk
   A Tanács a 2004. szeptember 13. és 2004. október 31. közötti időtartamra a Bizottság tagjává Louis MICHEL-t nevezi ki.
   2. cikk
   E határozat 2004. szeptember 13-án lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2004. szeptember 13-án.

            a Tanács részéről

            az elnök

         B. R. BOT


title: 2012/28/KKBP: A Politikai és Biztonsági Bizottság EUPOL COPPS/1/2011 határozata ( 2011. december 20. ) az Európai Unió palesztin területeken folytatott rendőri missziója (EUPOL COPPS) misszióvezetője megbízatásának meghosszabbításáról

text:
               13.1.2012

               HU

               Az Európai Unió Hivatalos Lapja

               L 9/15

         A POLITIKAI ÉS BIZTONSÁGI BIZOTTSÁG EUPOL COPPS/1/2011 HATÁROZATA
   (2011. december 20.)
   az Európai Unió palesztin területeken folytatott rendőri missziója (EUPOL COPPS) misszióvezetője megbízatásának meghosszabbításáról
   (2012/28/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió palesztin területeken folytatott rendőri missziójáról (EUPOL COPPS) szóló, 2010. december 17-i 2010/784/KKBP tanácsi határozatra (1) és különösen annak 10. cikke (1) bekezdésére,
   mivel:

               (1)

               A 2010/784/KKBP határozat értelmében a Politikai és Biztonsági Bizottság (PBB) a Szerződés 38. cikke harmadik bekezdése szerint felhatalmazással rendelkezik arra, hogy az EUPOL COPPS politikai ellenőrzése és stratégiai irányítása céljából meghozza a megfelelő határozatokat, beleértve különösen a misszióvezető kinevezésére vonatkozó határozatot.

               (2)

               Az Unió külügyi és biztonságpolitikai főképviselője (főképviselő) javaslatára a PBB 2009. december 15-én az EUPOL COPPS/2/2009 határozatával (2) Henrik MALMQUIST-et nevezte ki az EUPOL COPPS misszióvezetőjévé.

               (3)

               A főképviselő azt javasolta, hogy hosszabbítsák meg Henrik MALMQUIST EUPOL COPPS misszióvezetői megbízatását 2012. január 1-jétől2012. június 30-ig,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság a 2012. január 1-jétől2012. június 30-ig tartó időszakra meghosszabbítja Henrik MALMQUIST-nek, az Európai Unió palesztin területeken folytatott rendőri missziójának (EUPOL COPPS) misszióvezetői megbízatását.
   2. cikk
   Ez a határozat az elfogadásának napján lép hatályba.
   Ezt a határozatot 2012. június 30-ig kell alkalmazni.

      Kelt Brüsszelben, 2011. december 20-án.

            a Politikai és Biztonsági Bizottság részéről

            az elnök

         O. SKOOG

      (1)  HL L 335., 2010.12.18., 60. o.

      (2)  HL L 330.,2009.12.16., 78. o.


title: Az Európai Parlament és a Tanács 1297/2008/EK határozata ( 2008. december 16.) az európai vállalkozási és kereskedelmi statisztikák modernizálásának (MEETS) programjáról (EGT-vonatkozású szöveg)

text:
               19.12.2008

               HU

               Az Európai Unió Hivatalos Lapja

               L 340/76

      AZ EURÓPAI PARLAMENT ÉS A TANÁCS 1297/2008/EK HATÁROZATA

   (2008. december 16.)
   az európai vállalkozási és kereskedelmi statisztikák modernizálásának (MEETS) programjáról
   (EGT-vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 285. cikkére,
   tekintettel a Bizottság javaslatára,
   a Szerződés 251. cikkében meghatározott eljárással összhangban (1),
   mivel:

               (1)

               A Bizottság 2005. március 16-i, „Jobb szabályozás a növekedés és a munkahelyteremtés területén az Európai Unióban” és 2007. január 24-i, „Az adminisztratív terhek csökkentésének cselekvési programja az Európai Unióban” című közleményeiben elkötelezte magát amellett, hogy jobb szabályozásra és a felesleges adminisztráció és a túlszabályozottság csökkentésére törekszik.

               (2)

               A Bizottság 2006. november 14-én közzétette a közösségi statisztikák terén az adatszolgáltatói terhek csökkentéséről, az egyszerűsítésről és prioritások kitűzéséről szóló közleményét, amely a vállalkozások statisztikai terhének könnyítésére stratégiai megközelítést vezet be.

               (3)

               Az elmúlt 15 évben számos, a vállalkozások tevékenységeinek leírására irányuló és a vállalkozások adatszolgáltatási kötelezettségeire vonatkozó statisztikai rendelet került elfogadásra a Közösség statisztikai információs igényeinek kielégítése céljából. Alapos átvizsgálás szükséges annak biztosítása érdekében, hogy e statisztikai rendeleteknek többek között a hatálya, a bennük foglalt fogalmak és fogalommeghatározások következetesek legyenek. Az egyszerűsítésnek és a prioritások megállapításának, amennyire lehetséges, e rendeletek mindegyikére érvényesnek kell lennie.

               (4)

               A vállalkozási és a kereskedelmi statisztikák az elkövetkező években jelentős kihívással szembesülnek. A megújított lisszaboni stratégia fényében, a közösségi politikai kezdeményezések alátámasztása érdekében képesnek kell lenniük tükrözni a változó közösségi gazdaság jelenségeit, így például a globalizációt, a megjelenő vállalkozói tendenciákat, az információs társadalmat, a szolgáltatások kereskedelmét, az innovációt, a változó kereskedelmi módszereket és a versenyképességet.

               (5)

               A vállalkozási és kereskedelmi statisztikák iránti igényt leginkább előmozdító tényező a megújított lisszaboni stratégia, amelynek célja az európai gazdaság versenyképességének előmozdítása, illetve az erőteljes és fenntartható növekedés elérése.

               (6)

               Az európai integráció mélyülése számos gazdasági területen – köztük az európai monetáris unió és az európai vámrendszer vonatkozásában – új statisztikai igényeket támaszt az eurónak a nemzetközi tranzakciókban betöltött szerepével kapcsolatban, és így szükségessé teszi a statisztikai rendszer kiigazítását. A vállalkozási és kereskedelmi statisztikáknak alkalmasnak kell lenniük arra, hogy megfelelően kielégítsék ezeket a szükségleteket, valamint időben és jó minőségű statisztikai információkat szolgáltassanak az európai gazdaság és üzleti szektor szerkezeti változásairól.

               (7)

               A vállalkozási és kereskedelmi statisztikák számos olyan területet foglalnak magukban, amelyeken javítani kellene, például az ágazati üzleti statisztikákat, a rövid távú statisztikákat, a Prodcom-statisztikát, az információs és kommunikációs technológiai statisztikát és a tagállamok közötti áruforgalommal kapcsolatos adatgyűjtési rendszert (Intrastat).

               (8)

               A vállalkozási és kereskedelmi statisztikákért felelős hatóságoknak át kell alakítaniuk a statisztikák előállítási módszereit, hogy így csökkenthető legyen a vállalkozásokra nehezedő teher, és a leghatékonyabb módon lehessen kihasználni minden rendelkezésre álló forrást és az új technológiákat.

               (9)

               Az új típusú mutatók iránti igény a statisztikák előállítása rendszerének modernizálására tett erőfeszítések eredményeként is jelentkezhet. A szükséges információt megadó új típusú mutatókat a már létező üzleti statisztika-típusok összekapcsolásával is be lehet szerezni, anélkül, hogy növelni kellene a vállalkozások adatszolgáltatási terheit. Az új források és az elektronikus hozzáférés valószínűleg kevésbé terhessé teszik az adatgyűjtést, ugyanakkor több információt nyújtanak. Az üzleti statisztikák lehetőségeit sokkal hatékonyabb módon kellene kiaknázni, a statisztikai információ minőségét pedig javítani kellene.

               (10)

               A költségek és az adminisztráció megkettőződésének elkerülése érdekében a nemzeti statisztikai hivatalokat szorosan be kell vonni a statisztikai rendszerek korszerűsítésébe.

               (11)

               Az Intrastat rendszer egyszerűsítése a statisztikai követelmények csökkentésére és a vállalkozásokra háruló terhek minimalizálására irányuló törekvések része. A lefedettségi arány csökkentésével kapcsolatos legutóbbi döntés rövid távon hozzá fog járulni e cél eléréséhez. Hosszabb távon meg kell vizsgálni egyéb egyszerűsítési lehetőségeket is, többek között az egycsatornás rendszert. Az egyszerűsítési lehetőségek hosszú távon történő esetleges bevezetése a megvalósíthatósági tanulmányoktól és az ezen irányelvvel összhangban végrehajtandó egyéb intézkedésektől függ. Figyelembe kell venni azonban a statisztikák minőségét, valamint az átmenettel járó jelentős költségeket is.

               (12)

               A hatékony és eredményes pénzgazdálkodás elvével összhangban elvégeztek egy előzetes értékelést annak érdekében, hogy az e határozat által létrehozott program a célkitűzések hatékony elérésének igényére összpontosuljon, és hogy a költségvetési korlátokat már a program tervezési szakaszától figyelembe vegyék.

               (13)

               Ez a határozat a program teljes időtartamára meghatároz egy olyan pénzügyi keretösszeget, amely az éves költségvetési eljárás során a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság közötti 2006. május 17-i intézményközi megállapodás (2) 37. pontja szerinti elsődleges hivatkozási alapot jelenti a költségvetési hatóság számára.

               (14)

               Mivel a határozat céljait – nevezetesen az európai vállalkozási és kereskedelmi statisztikák modernizálására vonatkozó program létrehozását – a tagállamok nem tudják kielégítően megvalósítani, mert az össze nem hangolt modernizáció az erőfeszítések megkettőződéséhez, a hibák ismétlődéséhez és magasabb költségekhez vezetne, és ezért e statisztikák léptéke miatt ezek közösségi szinten jobban megvalósíthatók, a Közösség intézkedéseket hozhat a Szerződés 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően ez a határozat nem lépi túl az e célok eléréséhez szükséges mértéket.

               (15)

               A 89/382/EGK, Euratom tanácsi határozattal (3) létrehozott statisztikai programbizottsággal konzultáltak, az említett határozat 3. cikkével összhangban.

               (16)

               E rendelet rendelkezéseinek hivatkozási keretét a közösségi statisztikákról szóló, 1997. február 17-i 322/97/EK tanácsi rendelet (4) képezi.

               (17)

               Az e határozat végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal (5) összhangban kell elfogadni,

         A KÖVETKEZŐKÉPPEN HATÁROZOTT:
   1. cikk
   A program létrehozása
   (1)   E határozat létrehozza az európai vállalkozási és kereskedelmi statisztikák modernizálásának programját (a továbbiakban: a MEETS-program).
   (2)   A MEETS-program 2009. január 1-jén kezdődik és 2013. december 31-jén ér véget.
   2. cikk
   Hatály és általános célkitűzések
   (1)   A MEETS-programban meghatározott intézkedések a vállalkozási és kereskedelmi statisztikák Közösségen belüli előállítására és terjesztésére vonatkoznak.
   (2)   A MEETS-program általános céljai a következők:

               a)

               a prioritások felülvizsgálata és célmutató-csoportok kifejlesztése új területekre (1. cél);

               b)

               a vállalkozási statisztikák keretének ésszerűsítése (2. cél);

               c)

               a vállalkozási és kereskedelmi statisztikák készítésével kapcsolatos hatékonyabb módszer megvalósításának támogatása (3. cél); és

               d)

               a tagállamok közötti áruforgalommal kapcsolatos adatgyűjtési rendszer (a továbbiakban: Intrastat) modernizálása; (4. cél).

         3. cikk
   Intézkedések
   A 2. cikk (2) bekezdésében említett célkitűzések elérése végett a következő intézkedéseket hajtják végre:

               a)

               a prioritások felülvizsgálata és célmutató-csoportok kifejlesztése új területekre (1. cél):
               1.1. intézkedés: a kevésbé fontos területek meghatározása;
               1.2. intézkedés: új területek kialakítása;

               b)

               a vállalkozási statisztikák keretének ésszerűsítése (2. cél):
               2.1. intézkedés: fogalmak és módszerek integrálása a jogi kereten belül;
               2.2. intézkedés: vállalkozáscsoportok statisztikáinak kifejlesztése;
               2.3. intézkedés: közösségi felmérések a vállalkozások terheinek minimalizálása érdekében.

               c)

               a vállalkozási és kereskedelmi statisztikák készítésével kapcsolatos hatékonyabb módszer megvalósításának támogatása (3. cél):
               3.1. intézkedés: a statisztikai rendszerben már meglévő adatok jobb kihasználása, ideértve a becslések lehetőségét is;
               3.2. intézkedés: a gazdaságban már létező adatok jobb kihasználása;
               3.3. intézkedés: eszközök kialakítása az adatok hatékonyabb kinyerése, továbbítása és kezelése érdekében.

               d)

               az Intrastat modernizálása (4. cél):
               4.1. intézkedés: a módszerek harmonizálása a minőség javítása érdekében az egyszerűsített Intrastat-rendszer keretében;
               4.2. intézkedés: a közigazgatási adatok jobb felhasználása;
               4.3. intézkedés: az Intrastaton belüli adatcsere javítása és megkönnyítése.

         Az e cikkben hivatkozott intézkedések leírását a melléklet tartalmazza, a 4. cikkben említett éves munkaprogramok pedig tovább részletezik őket.
   4. cikk
   Éves munkaprogramok
   Az 5. cikk (2) bekezdésében említett eljárással összhangban éves munkaprogramokat fogadnak el a 2. cikk (2) bekezdésében említett egyes célok intézkedéseinek prioritásaival és az e határozat szerinti költségvetési előirányzatokkal együtt.
   5. cikk
   A bizottság
   (1)   A Bizottságot a statisztikai programbizottság segíti.
   (2)   Az e bekezdésre való hivatkozáskor az 1999/468/EK határozat 4. és 7. cikkét kell alkalmazni, a 8. cikke rendelkezéseire is figyelemmel.
   Az 1999/468/EK határozat 4. cikkének (3) bekezdésében megállapított határidő három hónap.
   6. cikk
   Értékelés
   (1)   A Bizottság a tagállamokkal együttműködésben rendszeresen értékeli a MEETS-program keretében elvégzett tevékenységeket, hogy megvizsgálja, hogy megvalósultak-e a 2. cikk (2) bekezdésében említett célok, és hogy a leendő intézkedések hatékonyságának javítása érdekében iránymutatással szolgáljon.
   (2)   2010. december 31-ig, majd 2013-ig évente a Bizottság jelentést nyújt be az Európai Parlamentnek és a Tanácsnak a MEETS-program végrehajtásáról.
   2014. július 31-ig a Bizottság benyújtja az Európai Parlamentnek és a Tanácsnak a MEETS-program végrehajtásáról szóló végleges jelentést. Ez a jelentés – a Közösségnél felmerülő kiadások fényében – értékeli az intézkedéseknek a Közösségben, a tagállamokban, valamint a statisztikai információk előállítóinál és felhasználóinál elért eredményeit, és meghatározza a potenciálisan javítandó területeket.
   7. cikk
   Finanszírozás
   (1)   A MEETS-program végrehajtására szánt pénzügyi keretösszeg a 2009–2013-ig terjedő időtartamra 42 500 000 EUR.
   (2)   Az éves előirányzatokat a pénzügyi kereten belül a költségvetési hatóság engedélyezi.
   8. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Strasbourgban, 2008. december 16-án.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         B. LE MAIRE

      (1)  Az Európai Parlament 2008. július 9-i véleménye (a Hivatalos Lapban még nem tették közzé) és a Tanács 2008. november 18-i határozata.

      (2)  HL C 139., 2006.6.14., 1. o.

      (3)  HL L 181., 1989.6.28., 47. o.

      (4)  HL L 52., 1997.2.22., 1. o.

      (5)  HL L 184., 1999.7.17., 23. o.

      MELLÉKLET
      A 3. CIKKBEN FELSOROLT INTÉZKEDÉSEK RÉSZLETEZÉSE

                  1. cél

                  :

                  a prioritások felülvizsgálata és célmutató-csoportok kifejlesztése új területekre
                  1.1. intézkedés: a kevésbé fontos területek meghatározása

                              —

                              A változó világban a statisztikákat bizonyos időközönként felül kell vizsgálni, mert nem csak új statisztikai igények merülnek fel, hanem egyes igények el is avulnak. Ezért a tagállamokkal szorosan együttműködve rendszeresen felül kell majd vizsgálni a prioritásokat annak érdekében, hogy azonosítani lehessen azokat a területeket és jellemzőket, amelyek elveszítették prioritásukat, következésképpen törölhetők a jogi előírásokból. E felülvizsgálatok a statisztikai követelmények egyszerűsítésére és a válaszadókra háruló terhek csökkentésére irányulnak. A Bizottság gondoskodhat külső tanulmányok elkészíttetéséről e tekintetben.

                        1.2. intézkedés: új területek kialakítása

                              —

                              A változó gazdasági környezetben fontos a statisztika számára prioritást élvező területeket – például a szolgáltatások kereskedelme, a globalizáció és a vállalkozói kedv – meghatározni, illetve valamennyi ilyen terület esetében közösségi szinten megállapodni a célmutató-csoportról. E mutatókat a lehető legnagyobb mértékben össze kell hangolni a nemzetközi statisztikákkal.

                              —

                              A statisztikákat hatékony módon kell összeállítani, és összehasonlíthatóaknak kell lenniük. Ezért az európai statisztikák modernizációja az adatok koherenciája és időbeli összehasonlíthatósága elveinek szigorú betartása mellett fog megvalósulni. Ezért az újonnan meghatározott jellemzők és mutatók meghatározásainak harmonizálására irányuló munkát az európai statisztikai rendszeren belül fogják elvégezni.

                              —

                              A célmutató-csoportokról és harmonizált meghatározásukról szóló megállapodást követően további munkára van szükség olyan módszerek kialakításához és kipróbálásához, amelyekkel a prioritást élvező területeken statisztikát lehet készíteni.

                              —

                              Az új területek és célmutató-csoportok kialakításához való hozzájárulás érdekében a Bizottság tanulmányokat indít, szemináriumokat szervez és pénzügyi támogatást nyújt új adatgyűjtési módszerek és megoldások kidolgozásához.

                  2. cél

                  :

                  a vállalkozási statisztikák keretének ésszerűsítése
                  2.1. intézkedés: fogalmak és módszerek integrálása a jogi kereten belül

                              —

                              Az európai statisztikákat a sok év alatt kialakult közösségi jogszabályokkal összhangban állítják össze. E jogszabályokat a következetesség biztosítása érdekében alaposan át kell vizsgálni. Ezért a Bizottság külső tanulmányokat készíttethet, amelyek célja a különböző vállalkozási és kereskedelmi statisztikaterületek harmonizált jogi keretének megteremtése érdekében a jelenlegi jogszabályok felülvizsgálata.

                              —

                              A statisztikának vannak átfedési kérdései is. Például számos statisztikai terület kapcsolódik a foglalkoztatáshoz, amelyek különböző nézőpontokból írhatják le ugyanazt a jelenséget. A Bizottság ezért külső tanulmányokat fog készíttetni, hogy az adott statisztikai területeken alkalmazott módszereket harmonizálni lehessen. A tagállamoknak pénzügyi támogatás áll majd rendelkezésére az ilyen jellegű projektjeikre.

                              —

                              Fontos az üzleti és kereskedelmi statisztikaterületek közötti konzisztencia biztosítása. A konzisztencia vonatkozhat az áruforgalom-statisztikák és a fizetésimérleg-statisztikák közti kapcsolatra, de a gazdaságszerkezeti statisztikák és a kereskedelmi statisztikák közti viszonyra is. Ez a Bizottság részéről külső tanulmányok elkészíttetését igényli, valamint a tagállamoknak pénzügyi támogatás áll majd rendelkezésre az ilyen jellegű projektjeikre.

                        2.2. intézkedés: vállalkozáscsoportok statisztikáinak kifejlesztése

                              —

                              A Bizottság elindított egy kezdeményezést a multinacionális vállalkozáscsoportok közösség regiszterének létrehozására. A regiszter a gazdaság globalizálódására vonatkozó harmonizált statisztikák előállításának kulcsfontosságú alapja. Az intézkedés keretében a tevékenységeket – a Bizottság által kezdeményezett külső tanulmányok segítségével – a regiszter teljessé tételének szentelik. A Bizottság gondoskodik külső tanulmányok elkészíttetéséről e tekintetben.

                              —

                              A regisztert nem elég létrehozni, hanem pénzügyi támogatást is kell biztosítani a tagállamok intézkedéseihez, hogy hatékonyabb adatgyűjtési módszereket fejleszthessenek ki a vállalkozáscsoportok esetében, és bemutathassák ezek jelentőségét a nemzetközi kereskedelemben.

                              —

                              A multinacionális vállalkozáscsoportok közösségi regiszterének felhasználása tekintetében az európai statisztikának új szempontokat kell érvényesítenie, így a vállalkozáscsoportokról fontos lesz konkrét közösségi felméréseket is végezni. A Bizottság gondoskodik külső tanulmányok elkészíttetéséről e tekintetben, és a tagállamoknak pénzügyi támogatás áll majd rendelkezésre az ilyen jellegű projektjeikre.

                        2.3. intézkedés: közösségi felmérések a vállalkozások terheinek minimalizálása érdekében

                              —

                              Az új és később felmerülő közösségi statisztikai igények figyelembe vétele érdekében ad hoc alapon konkrét közösségi felméréseket lehet végezni. E felméréseket a Bizottság által elkészíttetett külső tanulmányok és a tagállamoknak nyújtott pénzügyi támogatás révén fogják elkészíteni.

                              —

                              A közösségi mintavételes rendszereknek a rendszeres statisztikákban való alkalmazásával elérhető lehetséges megtakarítások érdekében a Bizottság külső tanulmányokat fog készíttetni, hogy meghatározzák azokat a területeket, ahol elegendőek lennének a közösségi aggregátumok, illetve új adatgyűjtési módszereket fejlesszenek ki ezeken a területeken. A tagállamoknak szintén pénzügyi támogatást biztosítanak, hogy saját adatgyűjtési rendszereiket is ehhez igazíthassák. A közösségi mintavételi rendszereknek azonban nincs egységes típusuk, ezért mindig a körülményekhez fogják igazítani őket.

                  3. cél

                  :

                  a vállalkozási és kereskedelmi statisztikák készítésével kapcsolatos hatékonyabb módszer megvalósítása
                  3.1. intézkedés: a statisztikai rendszerben már meglévő adatok jobb kihasználása, ideértve a becslések lehetőségét is

                              —

                              Az intézkedés végső célja, hogy mikroszinten teljes mértékig integrált adatállományokat hozzon létre az üzleti és kereskedelmi statisztikákhoz – vagy „adattárház”-szerű megközelítést alkalmazzon a statisztikában. Ennek elérése végett a tagállamok pénzügyi támogatásban részesülnek, hogy összekapcsolják az üzleti és kereskedelmi statisztikák különböző területeiről – például kereskedelmi vagy üzleti regiszterekből – származó adat- vagy mikroadat-állományokat, és a gazdaságszerkezeti statisztikákat összekapcsolják a kutatási és fejlesztési statisztikákkal, illetve az információs társadalomra vonatkozó statisztikákkal.

                              —

                              A folyamatban lévő adatgyűjtések felhasználásának javítására új munkafolyamatokra vonatkozó módszertani tanulmányokat kell készíteni, például azzal a céllal, hogy különböző forrásokból származó adatok összekapcsolásával megállapítsák az információs és kommunikációs technológiák (IKT) üzleti eredményre gyakorolt hatását.

                              —

                              A hatékonyabb adatgyűjtési mód célja a vállalkozásokra nehezedő teher könnyítése. Biztosítani kell, hogy a statisztikai hivatalok a lehető leghatékonyabban használják föl a begyűjtött információkat. Ezért pénzügyi támogatást fognak juttatni az olyan módszertani tanulmányok elvégzésére, amelyek a minták méretének optimalizálásával, és ezek más forrásokkal való kombinált használatával, valamint ehhez kapcsolódó becslési módszerekkel foglalkoznak. Ilyen pénzügyi támogatás adható olyan esetekre vonatkozó minőségi tanulmányokra is, ahol bizonyos vállalkozások (például a kkv-k) ki vannak zárva a statisztikai felmérésekből, valamint megfelelő, harmonizált becslési módszerekre.

                        3.2. intézkedés: a gazdaságban már létező adatok jobb felhasználása

                              —

                              A statisztikai információt néha duplán gyűjtik be: először közigazgatási – például adózási – célokra, azután pedig statisztikai célokra, felmérések keretében. Ezt a kettős terhet a lehető legnagyobb mértékben el fogják kerülni. A program ezért pénzügyileg támogatja a közigazgatási adatok – többek között vállalati számlák – statisztikai célú felhasználásával foglalkozó projekteket, és így abban segíti a tagállamokat, hogy a statisztikai felmérésekről álljanak át a közigazgatási adatok felhasználására, miközben jó adatminőséget biztosítanak.

                              —

                              A vállalkozásokon belül is van értelme a könyvviteli rendszer és a statisztikai adatszolgáltatás összekapcsolásának, hogy így egyszerűsített módon lehessen statisztikai célokra adatokat továbbítani. A Bizottság gondoskodik külső tanulmányok elkészíttetéséről e tekintetben, és a tagállamoknak pénzügyi támogatás áll majd rendelkezésére az ilyen jellegű projektjeikre.

                        3.3. intézkedés: eszközök kialakítása az adatok hatékonyabb előállítása, továbbítása és feldolgozása érdekében

                              —

                              Az új IKT lehetőségeket kínál az egyszerűsített adatszolgáltatásra. Ez megvalósulhat nemzetközi számviteli standardokkal összhangban létrehozott vállalati számlák és más pénzügyi beszámolók felhasználásával és az ilyen beszámolók megfelelő technikai normáival, többek között a kiterjeszthető üzleti beszámolási nyelvvel (XBRL - eXtensible Business Reporting Language). Intézkedéseket fognak hozni az olyan fellépések pénzügyi támogatására, amelyek megkönnyítik az adatok továbbítását a vállalkozásoktól a nemzeti statisztikai hatóságokhoz.

                              —

                              A Bizottság és a tagállamok közötti információcsere megkönnyítése érdekében támogatni fogják az IKT-eszközök hatékonyabb felhasználását. Ezen túlmenően további validáló, hibafelismerő, korrekciós, elemző és szerkesztői munkára szolgáló eszközöket kell kifejleszteni. A tagállamoknak pénzügyi támogatás áll majd rendelkezésére az ilyen jellegű projektjeikre.

                              —

                              Figyelembe véve az export- és importvám-ügyintézés egyszerűsödésének jelenlegi alakulását, pénzügyi támogatásban fogják részesíteni azokat az intézkedéseket is, amelyek a jó minőségű és részletes kereskedelmi statisztikák cseréjének, feldolgozásának és terjesztésének megkönnyítésére irányulnak.

                  4. cél

                  :

                  Az Intrastat adatgyűjtési rendszerének modernizálása
                  4.1. intézkedés: A módszerek harmonizálása a minőség javítása érdekében az egyszerűsített Intrastat-rendszer keretében

                              —

                              Pénzügyi támogatást fognak nyújtani a tagállamok olyan intézkedéseihez, amelyek az adatminőség és az adatgyűjtési rendszer javítására szolgáló eszközök és módszerek kialakítására irányulnak.

                              —

                              Pénzügyi támogatást fognak nyújtani a tagállamok olyan intézkedéseihez, amelyek az asszimmetriák csökkentésére irányulnak a téves besorolások elkerülésével, valamint a becslési, adatgyűjtési és feldolgozási rendszerek, a bizalmas adatok kezelésére vonatkozó szabályok, a küszöbértékek és a kiigazítási módszerek harmonizálásával.

                        4.2. intézkedés: a közigazgatási adatok jobb felhasználása

                              —

                              Ösztönözni kell a vállalkozások által más célokra (különösen hozzáadott-érték adó bejelentésre és elszámolásra) továbbított közigazgatási adatok újrafelhasználását. Pénzügyi támogatást fognak nyújtani erre vonatkozóan, ideértve az IKT-eszközök és eljárások kialakítását is.

                        4.3. intézkedés: Az Intrastaton belüli adatcsere javítása és megkönnyítése

                              —

                              Egy központosított rendszeren belül létfontosságú az adatcsere eszközeinek és módszereinek továbbfejlesztése. A közösségen belüli kereskedelmi statisztikák terén validáló, hibafelismerő, korrekciós, elemző és szerkesztői munkára szolgáló eszközöket kell kifejleszteni. Ezenkívül pénzügyi támogatásban fogják részesíteni azokat az intézkedéseket, amelyek a tagállamok közötti adatcsere jogi és technikai vonatkozásaira összpontosítanak.


title: A Tanács határozata (2002. március 1.) az építészeti oktatási és képzési tanácsadó bizottság tagjainak és póttagjainak kinevezéséről (2002/C 72/01)

text:
Fontos jogi nyilatkozat

|

32002D0321(01)

Hivatalos Lap C 072 , 21/03/2002 o. 0001 - 0002

		A Tanács határozata(2002. március 1.)az építészeti oktatási és képzési tanácsadó bizottság tagjainak és póttagjainak kinevezéséről(2002/C 72/01)AZ EURÓPAI UNIÓ TANÁCSA,tekintettel az építészeti oktatási és képzési tanácsadó bizottság létrehozásáról szóló, 1985. június 10-i 85/385/EGK tanácsi határozatra [1], és különösen annak 3. és 4. cikkére,tekintettel az 1994. évi csatlakozási okmányra, és különösen annak 165. cikke (1) bekezdésére,mivel a fenti határozat 3. cikkének megfelelően a bizottság minden egyes tagállam három szakértőjéből és szakértőnként egy-egy póttagból áll; mivel ezen határozat 4. cikkének megfelelően a szakértők és a póttagok hivatali ideje három év;mivel az 1996. február 26-i határozatával [2] a Tanács az 1996. február 26-ától 1999. február 25-éig terjedő időszakra nevezte ki a bizottság tagjait és póttagjait;mivel a tizenhárom tagállam kormányai benyújtották a jelöltek jegyzékét a tagok és a póttagok kinevezése, leváltása vagy hivatali idejének megújítása céljából,A KÖVETKEZŐKÉPPEN HATÁROZOTT:Egyetlen cikkA 2002. március 1. és 2004. október 22. közötti időszakra az építészeti oktatási és képzési tanácsadó bizottság tagjaivá és póttagjaivá a következő személyeket nevezik ki:A. A szakmát gyakorló szakértők| Tagok | Póttagok |Belgium | Christian BREVERS úr | Jef HEYMANS úr |Dánia | Bente BEDHOLM úr | Jan CHRISTENSEN úr |Németország | Wilfried TURK úr | Hans ROLLMANN úr |Görögország | Dionyssios DIGENIS úr | Christoforos SAKELLAROPOULOS úr |Spanyolország | Jaime DURÓ PIFARRÉ úr | Jordi QUEROL PIERA úr |Franciaország | Bertrand MATTHIEU úr | Pierre BOLZE úr |Írország | John O'REILLY úr | Eoin O'COFAIGH úr |Olaszország | Leopoldo FREYRIE úr | Pierluigi MISSIO úr |Luxemburg | … … | … … |Hollandia | C. D. VAN BRUGGEN úr | B. G. J. J. SNELDER úr |Ausztria | Alexander RUNSER úr | Elisabeth SCHUBRIG úrhölgy |Portugália | Olga VASCONCELOS DE ALBUQUERQUE QUINTANILHA úrhölgy | José Manuel AGUIAR PORTELA DA COSTA úr |Finnország | Veikko VASKO úr | Matti RAUTIOLA úr |Svédország | Bo HOFSSTEN úr | Anders BOLIN úr |Egyesült Királyság | Ian R. DAVIDSON úr | Ken TAYLOR úr |B. Az építészeti egyetemeket vagy annak megfelelő oktatási intézményeket képviselő szakértők| Tagok | Helyettes tagok |Belgium | … … | … … |Dánia | Peter KJÆR úr | Hans Peter SVENDLER NIELSEN úr |Németország | Günther UHLIG úr | Martin KORDA úr |Görögország | Nikolaos KALOGERAS úr | Constantinos-Victor SPYRIDONIDIS úr |Spanyolország | Fernando RAMOS GALINO úr | R. AROCA HERNÁNDEZ-ROS úr |Franciaország | Philippe DUBOIS úr | Francis NORDEMANN úr |Írország | Loughlin KEALY úr | James HORAN úr |Olaszország | Mario DOCCI úr | Tommaso SCALESSE úr |Luxemburg | … … | … … |Hollandia | L. VAN DUIN úr | A. OXENAAR úr |Ausztria | Christian KÜHN úr | Wolf D. PRIX úr |Portugália | Rui José CARDIM úr | Alexandre VIEIRA ALVES COSTA úr |Finnország | Juhani KATAINEN úr | Tom SIMONS úr |Svédország | Finn WERNE úr | Hasse ERNERFELDT úr |Egyesült Királyság | James A. LOW úr | Laurence JOHNSTON úr |C. A tagállamok illetékes hatóságait képviselő szakértők| Tagok | Helyettes tagok |Belgium | … … | … … |Dánia | Michael BUCHTER úr | Rasmus SCHERMER úr |Németország | Vera STAHL úrhölgy | Michael ELZER úr |Görögország | Nikolaos KATSIBINIS úr | Margarita KARAVASSILI úrhölgy |Spanyolország | F. RODRÍGUEZ GARCÍA úr | Emilio LARRODERA RÍOS úr |Franciaország | Marielle RICHE úrhölgy | Raphaël HACQUIN úr |Írország | Michael McCARTHY úr | Nancy CALLAGHAN úrhölgy |Olaszország | Teresa CUOMO úrhölgy | … … |Luxemburg | … … | … … |Hollandia | H. J. M. VAN HECK úr | W. OOMENS úr |Ausztria | Margit MÖSLINGER-GEHMAYR úrhölgy | Evelyn NOWOTNY úrhölgy |Portugália | A. José OLIVEIRA FARIA úr | António Vasco MASSAPINA úr |Finnország | Anita LEHIKOINEN úrhölgy | Mirja ARAJÄRVI úrhölgy |Svédország | Nina KOWALEWSKA úrhölgy | Karin DAHL BERGENDORFF úrhölgy |Egyesült Királyság | Robin VAUGHAN úr | David PETHERICK úr |Kelt Brüsszelben, 2002. március 1-jén.a Tanács részérőlaz elnökR. De Miguel[1] HL L 233., 1985.8.21., 26. o.[2] HL C 74., 1996.3.14., 1. o.--------------------------------------------------